На основу члана 40 став 1. Закона о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19), члана 39. став 2. тачка 6. Закона о локалној самоуправи („Службени гласник Републике Српске“ број 97/16) и члана 87. Статута града Градишка („Службени гласник града Градишка“ број: 4/17 и 5/19), Скупштина града Градишка на сједници одржаној дана 27.02.2020. године,

д о н и ј е л а ј е

**О Д Л У К У**

**о приступању изради Просторног плана града Градишка 2021-2041. године**

**I**

Приступа се изради Просторног плана града Градишка 2021 - 2041. године (у даљем тексту: План).

**II**

Планом ће бити обухваћено подручје територије града Градишка површине 762,27 km², приказано на графичком прикогу који је саставни дио ове одлуке.

**III**

Плански период за који се План доноси је 20 година и почиње тећи од ступања на снагу одкуке о доношењу плана.

**IV**

Смјернице за израду Плана:

 - План израдити у складу са одредбама Закона о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19), Правилника о начину израде, садржају и форми докумената просторног уређења („Службени гласник Републике Српске“ број 69/13), те другим прописима из посебних области релевантних за планирање и уређење простора (саобраћај, снабдјевање водом и енергијом, телекомуникације, заштита од природних непогода и техничких инцидената, заштита животне средине, природних вриједности, културних добара, пољопривредног и шумског земљишта и сл.).

 - Приликом израде плана потребно је водити рачуна о јавном интересу и општим и посебним циљевима просторног развоја.

 - Планом нарочито предвидјети основну планирану намјену површина, мрежу насеља урбаног и руралног карактера, критеријуме за ширење урбаних дијелова, намјене ванурнамих подручја, пословне зоне, зоне комуналне и друге и инфраструктуре (развој саобраћаја, водоснабдјевања, канализационог система, енергије и телекомуникација), објекте од значаја за друштвену инфраструктуру подручја града Градишка (здравство, школство, култура, спорт), заштићена подручја (културно-историјска и природна добра), услове за изградњу у подручјима за која се не доносе документи просторног уређења нижег реда, зоне и насеља за које је обавезна израда докумената нижег реда и друге услове неопходне за развој града Градишка у планском периоду.

 - Носилац израде је обавезан обезбиједити усаглашеност Плана, у току његове израде, са документом просторног уређења вишег реда, односно ширег подручја као и водити рачуна о важећим документима на подручју града Градишка који су нижег реда.

**V**

Носилац припреме израде плана је градоначелник града Градишка путем Одјељења за просторно уређење и грађење.

Носилац израде плана ће се одредити у складу са прописима о јавним набавкама.

**VI**

Преднацрт Плана припремиће се у року одшест мјесеци од закључења уговора о изради плана и испуњења услова који уговором буду одређени.

Преднацрт Плана ће се раматрати на стручној расправи, након чега ће носилац израде плана утврдити нацрт Плана и мјесто, вријеме и начин излагања нацрта на јавни увид.

**VII**

Нацрт Плана ставиће се на јавни увид у трајању од 30 дана и у овом периоду ће се прикупљати приједлози, примједбе и сугестије заинтересованих лица.

О мјесту, времену и начину излагања нацрта Плана на јавни увид, јавност ће бити обавијештена огласном објављеним у најмање два средства јавног информисања доступн

а на територији града Градишка.

Након јавног увида провешће се јавна расправа о нацрту предметног плана.

**VIII**

Приједлог плана ће утврдити Градоначелник у року од 15 дана од завршетка јавног увида и стручне расправе, а на основу нацрта који је био на јавном увиду и става о примједбама, приједлозима, мишљењима на тај нацрт и закључцима са јавне расправе.

Уз приједлог Плана Градоначелник ће поднијети Скупштини града Градишка приједлог одлуке о доношењу Просторног плана града Градишка 2021-2041. године са потребним образложењем.

У образложењу одлуке о доношењу Просторног плана Градоначелник и носилац припреме плана ће дати податке о примједбама и приједлозима који су у току јавног увида и јавне расправе поднесени, те стручно образложење примједби и приједлога који нису могли бити прихваћени.

**IX**

Садржај плана мора бити у складу са Законом о уређењу простора и грађењу („Службени гласник Републике Српске“ бр. 40/13 и 106/15) и Правилником о начину израде, садржају и форми докумената просторног уређења („Службени гласник Републике Српске” број: 69/13), а састојаће се од текстуалног и графичког дијела.

**X**

Средства за израду плана обезбиједиће се из Буџета града Градишка.

**XI**

На приједлог носиоца припреме Плана Скупштина града Градишка ће именовати савјет плана, ради укупног праћења његове израде, вођења стручне и јавне расправе, заузимања ставова по питању општег, привредног и просторног развоја, те усаглашавања ставова и интереса.

**XII**

До доношења предметног плана, примјењиваће се Просторни план општине Градишка 2005 - 2020. године („Службени гласник општине Градишка“ број 4/07), Измјена Просторног плана општине Градишка 2005-2020. године („Службени гласник општине Градишка“ број 3/08) и Измјена Просторног плана општине Градишка 2005 -2020. године („Службени гласник општине Градишка“ број 4/19) у дијелу у коме нису у супротности са документом просторног уређења вишег реда.

**XIII**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-26/20

Датум: 27.02.2020. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић